
a œ ١ As összehasonlító morphologia egyik legérdekesebb problé- 
""máját, a rovarok rendszertani helyét eddig három elmélet ipar- 
kodott megvilágítani. A legelső elmélet — s ez a legrégibb — 
OKEN nevéhez fűződik. OKEN (13, p. 468) a lepke fejlődésében a 
hernyót a féreg szervezetével, a bábállapotot, melyben az embryót 
szerinte a rákokéhoz hasonló pánczélburok takarja, a rákok cepha- 
lothoraxával hasonlította össze s így arra az eredményre jutott, 
hogy a rovarok őseit a férgekben kell keresni. A második elmélet 
a rovarokat kopoltyús ősi Crustaceákkal állította közelebbi rokon- 
ságba s végül egy harmadik a*Myriapodak egy kihalt csoportjá- 
ból, a légcsöves izeltläbuaktöl iparkodott származtatni őket, tehát 
mindkét utóbbi föltevés a mellett küzd, hogy a rovarok törzse 
ősízeltlábúakban, nem pedig férgekben gyökerezik. 

A legelső elmélet, mint ilyen már régóta elvesztette fontos- 
ságát. Ma mär tudjuk, hogy a lepke fejlődése átalakulással jár 
ugyan, de az átalakulást oly lárvaszervek fellépése kíséri, melyek- 
nek a férgek szervezetéhez semmi közük. A hernyó különben már 
kezdetben is kész rovar s csak alakra nézve különbözik a lepkétől. 
Manapság a másik két elmélet uralkodik és felváltva foglalkoztatja 
a buvárokat. Ezek közül régibb keletű Frirz MÜLLER elmélete (12), 
a ki már 1864-ben azt tanította, hogy a rovarok ősrákokból eredtek. 
Ezzel szemben HAECKEL két évvel később azt vitatta, hogy a rovarok, 
úgyszintén a pókok eredete a Myriapodákban keresendő s hogy 
az ő hypothetikus Archentomon-ja a mai Campodea-lárva szerveze- 
tétől alig különbözhetett (3, p. 699). HAECKEL azonban újabban 
megváltoztatta ezt a nézetét, mert a legősibb rovarokat oly ízelt- 
lábúaknak tartja, melyek még három pár szárnyat viseltek és töké- 
letlen átalakulással fejlődtek, mint a Palaeodictyopterák, melyeknek 
hatalmas törzséből az összes rovartypusok kibontakoztak (4, p. 597). 

Más úton halad WALTER J. és újabban HANDLIRSCH (5, p. 
1301-1306, 1316), a hires palaeontologus. Mindketten egyetértenek 
abban, hogy a rovarok őseit a Trilobitákban, amaz ősrégi rákok- 
ban kell keresni, melyek posványos, iszapos területek, főleg tenger- 
mellékek lakói voltak és életüket a vízben töltötték. Ezzel a föl- 
tevéssel a rovarok származástana velejében megváltozott, mert ha 
sikerülne az ősrovaroknak a Trilobitákkal fennálló összefüggését 

kimutatni, akkor a rovarokat vízben élő ösizeltläbuakböl szärmaz- 
tathatnók. A vízi életmód azonban feltételezi a kopoltyúk jelenlétét 
és így fel kellene tételeznünk, hogy ezek nem őstracheaták, hanem 
ősbranchiaták voltak. 

Természetes, hogy e kérdés megvitatását oly tanulmányoknak 
kell megelőzni, melyek a rovartest ősi sajátságait a ma élő ős- 
rovarokon is megtalálják. Ez legelőször BRAUER-nak sikerült (1, 2), 
a ki egy szerfölött érdekes dolgozatában részletesebben kifejtette, 
hogy a legprimitivebb rovarszervezetet az Apterygotäk (Thysanura + 
Collembola) képviselik, melyek valószínűleg a Myriapodák egyenes 
leszármazottai, de a melyekből az összes többi rovarok is kibonta- 
koztak. BRAUER arra a jelenségre alapítja föltevését, hogy a Co- 
leopterák és Neuropterák egyéni fejlődésében megjelenő lárva a 
Campodea szervezetével feltűnően megegyezik, a mit csakis abból 
lehet megérteni, hogy a rovarok ősei a Campodea szervezetének 
fokán álló, homonom ízeltségű s teljesen szárnyatlan ősízeltlábúak 
voltak (Campodea-elmélet.) BRAUER az ő rovarrendszerében is 
érvényesíti e csoport ősiségét, mert az Apterygotákat az összes 
Pterygotákkal szembe állítja. Ezt a rendszert a buvárok többsége 
ma is követi, de annál kevésbbé BRAUER elméletét. A behatóbb 
vizsgálatok során ugyanis mindjobban kiderült, hogy az Aptery- 
goták ősi sajátságaik daczára is csak visszafejlődött szervezetek, 
melyek a Myriapodákhoz inkább közelednek, azoktól még a fia- 
talabb geologiai korszakokban elszakadtak s a rovarszervezet typikus 
sajátságait még nem viselik. Ezzel szemben a valódi rovarok már 
a kőszénkorszakban megjelentek és minden tekintetben jobban kö- 
zelednek a ma élő rovarrendekhez, mint az Apterygoták. Kiváltkép 
a Pseudoneuropterák (Odonata, Ephemeridae, Perlidae, Termitidae) 
és az Orthopterák közül a Forficulidák őrizték meg a kőszénkor- 
beli rovarvilág nem egy érdekes sajátságát, melyeknek összehason- 
lító alaktanával meglehetősen sokat foglalkoztak. Az Orthopterák 
egy további őscsoportját képviselik a Blattidák is s így annál 
jobban csodálkozom azon, hogy ezek az ősrégi rovarok meg- 
lehetősen kikerülték a buvárok figyelmét. Ép ez ösztönzött arra, 
hogy a következőkben a Blattidák alaktani viszonyaival részleteseb- 
ben foglalkozzam és hogy kutatásaimban a Nemzeti Múzeumnak 
rendelkezésemre álló gyüjteményanyaga alapján összehasonlító vizs- 
gálatokra is figyelmet fordítsak. 

A Blattidák vagy csótánok a szilúrban jelentek meg legelő- 
ször, a kőszénkorszakbeliek már rendkívül typikus szervezeteknek 
bizonyulnak s megszakítás nélkül fejlődtek a jelenkorig, s manap- 

Állattani Közlemények. 1915. 4 

ság mintegy 1900 fajban vannak az egész földkerekségen elterjedve. 
A Blattidák annyira conservativ szervezetek, hogy jelenkori alakjaik 
nem sokban különböznek kihalt őseiktől s ép ennek köszönhetjük 
azt a tényt, hogy ezeken is megtaláljuk a köszenkori fajok ősrégi 
szervezeti sajátságait. Ez utóbbiaknak, a mint látni fogjuk, igen nagy 
alaktani jelentőségük van, miért is részletesebb tárgyalásukba kell 
bocsátkoznom. 

A Blattidák teste a dorsiventrális részarányosság terve szerint 
épül fel és oly szelvenyekböl van összetéve, melyeket vastag chi- 
tinpánczél borít s melyek ép azért elég mereven ízesülnek egy- 
mással. Az előtor gyakran paizszsá szélesedik ki, mely a fejet is 


a —egy afrikai ősblattida (nov. gen.); b= Oniscosoma granicollis 
Sauss. $. ms = középtor, . mt — utótor, p= farkpaizs, pt = előtor. 


takarja, mi által a fej szabad mozgásából sokat veszít. A torpaizs 
fejlettsége a szárnyak fejlettségétől függ. Míg a hímeken ez több 
részre tagozódik s részt vesz a szárnyak alkotásában, addig a szár- 
nyatlan nőstényeken megtartotta szelvényszerűségét, úgy hogy több 
ősi Blatta teste csak két főtájra, fejtorra és szelvényekre tagozódik. 
Más ősi tulajdonságokkal találkozunk a lárvákon, melyeknek vala- 
mennyi végtagja hátrafelé irányul, egymástól alig különbözik, rend- 
kívül lapos s a hastájéknak a vájulatába mintegy behúzható. A csipők 
a kifejlődött állaton is úgy helyezkednek el, mint a lárván: oly 
közel ízesülnek egymáshoz, hogy a melltájon össze is érnek s így 
elvész a mell középszelvénye, a mesosternum. 

Már ebből a rövid jellemzésből is láthatjuk, hogy a Blattidák 
szervezete igen sokféle, a többi rovarokétól elütő sajátságban bő- 

velkedik, a minek nem is tulajdonitanék nagyobb fontosságot, ha 
ezeket minden tervszerűség nélkül és az összes fajokon megtalälnök, 
de az egyes csoportok vizsgálata ép arról győzött meg, hogy az 
ősibb sajátságok egészen más fajokon jelentkeznek, mint a fiatalabb 
eredetű bélyegek, úgy hogy a továbbiakban egy, a szerveződés 
kezdetleges fokán megállapodott ősibb és egy magasabbrendű, fia- 
talabb typus megkülönböztetését igen fontosnak tartom. Az előbbi- 
hez tartozó fajokat Protoblattáknak, az utóbbihoz tartozókat Meta- 
blattáknak fogom nevezni. 

LA Protoblattäk typusa. (1. és 2. rajz, a). Jellemzo 
sajátságai, hogy teste rendkívül lapított, hätszelvenyei erősen kidom- 
borodnak, de hastájéka feltűnően bemélyed. Ez által a hátszelvények 
óriási felületet nyernek a hasszelvények fölött és a melltájék a has- 
szelvények által alkotott vájulatban szorul össze s még alig dif- 


2. rajz. 


Összegömbölyödö Pseudoglomeris flavicornis BuRM. 


ferentiälödik. Az ősi Blatték eme legérdekesebb sajátsága onnan 
magyarázható, hogy a közép- és utótor egymással ép oly mozgé- 
konyan egyesül, mint a potrohszelvényekkel, melyekkel alakra nézve 
is megegyezik. Ez utóbbi körülmény okozza azt, hogy párkány- 
szerű széleikkel nem olvadnak bele az oldalmellszelvényekbe, ha- 
nem messze kinyúlnak azok fölé. Így a tor- és oldalmelllemezek 
között az ősi Blatták csoportjában nincs meg az az összefüggés, 
melyet a többi rovarokon látunk. A hátszelvények, főleg az előtor 
fejlettsége az Oniscosoma, Polyzosteria és Blabera nemeken s főleg 
azok lárváin éri el a tetőpontját, mely utóbbiakon még a kinyújtott 
végtagok és csápok sem látszanak ki a paizsruha alól. Minél ter- 
jedelmesebbek a hátszelvények, annál mélyebb a teknőszerű vájulat 
is, melyben a mell nyugszik, de annál nagyobb lesz a testszel- 
vények hajlékonysága és ama törekvése, hogy ívalakban behajol- 
janak és begöngyölődjenek. Ennek a sajátságnak első nyomaival 
már a Gynopeltis cryptospila WATH., Thysanoblatta Trichoderma 
4* 

BoL., Homalodemas porcellio GERST., Aptera cingulata BURN. fajokon, 
továbbá a Polyphaga genus némely alakjain is találkozunk, a 
Pseudoglomeris flavicornis BURM., Perisphaeria aenea BRUNN. és a 
Derocalymma gibbicollis fajokon pedig a szelvények eme sajátságos 
kialakulása már oly fokon áll, hogy lehetővé teszi a testnek teljes 
begömbölyödését (2. rajz). 

A Protoblatták további alaktani sajátságai a következők : 

Csápjaik ostorosak, meglehetősen hosszúak s igen merev tő- 
ízekből vannak alkotva, melyek közül a legelső és harmadik íz 


2 
1 


3. rajz. 


a= Blabera trapezoidea BURM. 9 ; b = Panesthia javanica SERV. 9. c = csipők, 
ms = középtor, mt = utötor, p = farkpaizs, pt = elötor, 3—8 = potrohszelvenyek. 


rendkívül hosszú és szabályosan hengeres. Az előtort egy félkör- 
alakú paizs képviseli, mely a fejet teljesen födi s a többi szelvény 
rovására fejlődött ki, úgy hogy néha a testnek 1/3-val is felér. A vég- 
tagok rendkívül laposak és közöttük az elülsők oly csípők által 
vannak a pleurális szelvényekbe beékelve, melyek csak egyik vé- 
gükkel ízesülnek és igen megnyúltak (1. rajz). A czombok tövén 
az ősibb typuson néha ujjalakú függelékeket is találunk, melyek 
mind a három végtagpáron előfordulnak. Ezeknek rendeltetését 
nem ismerem, de valószínűnek tartom, hogy egykor fontosabb mű- 
ködésük lehetett, mert ezeket nemcsak az ősi Blattákon, de a Meta- 
blatta typuson is megtaláltam (3. rajz). A potrohszelvények s néha 

a torszelvenyek oldalvegzödesei is szabadon fekszenek, egymást 
nem takarják, végük hirtelen lekanyaritott és kihegyesedett, 
a hasszelvenyeken pedig jóval túlérnek. A legutolsó potroh- 
szelvény a többitől egészen elüt, mert egy rövid paizsocskává 
alakult, melyet legjobban a rákok farkpaizsával lehetne össze- 
hasonlítani. 

Ebbe a typusba szerintem főleg a Panchlorinae alcsaládba 
tartozó Oniscosoma, Monastria és azokkal a rendszerben szom- 
szédos nemek, továbbá a Perisphaerinae alcsalád alakjainak nagy 
része sorolható. Az előbbieket a legősibb jelenkori Blattidáknak, az utób- 
biakat amazok egyik fiatalabb oldalhajtásának tekintem. KIRBY rendsze- 
rében azArchiblattinae alcsaládot alkotó Cathara és Archiblatta nemek 
szervezetének látszólag még ősibb jellemvonásai vannak, a mennyi- 
ben előtoruk egy hirtelenül hátrahajló tüskében végződő paizszsá 
alakult, a többi szelvény pedig egymással majdnem megegyezik. 
Ezeknek az alaktani bélyegeknek azonban mégsem tulajdonítok 
nagyobb fontosságot, mert ezeken a fajokon a paizs már a vissza- 
fejlődés útján van s alig takarja a fejet, a végtagok hosszúak, 
a farkpaizsszelvenyt pedig szabályos alkotäsi potrohszelveny 
helyettesiti. 

II. A Metablattäk typusa az előzőnek egyenes ellentéte. 
Az ide tartozö fajok fejet az elötor mär alig vagy egyältaläban 
nem takarja (3. és 6. rajz), melynek nagysága feltűnően csökkent, 
de a helyett tekintélyes nagyságot ért el a közép- és utótor, kivált- 
kép pedig a potrohszelvények. Ezek sohasem laposak, a hasoldalon 
nincsenek kivájva, sőt inkább itt is kidomborodnak. A potrohszel- 
vények kidomborodásával karöltve fejlődnek vissza a hátszelvények 
kimeredő párkányai, úgy hogy a hát- és hasszelvények egymással 
találkoznak és a potroh egy egységes, zárt tokot alkot. E közben 
megváltozik a közép- és utótor is, mert annak mellszelvényei (ster- 
numai) lassan tért hódítanak, a melltájék felülete mindinkább na- 
gyobbodik, tágul s a behúzott végtagokat többé nem tudja saját 
teknőjébe befogadni. Így tehát ezek is felszabadulnak: elveszítik 
laposságukat, hengeres alakot öltenek, megerősödnek és meg- 
nyúlnak. 

A Metablattákhoz első sorban a Panesthiinae, Blattinae és Epi- 
lamprinae alcsaládokat sorolom, melyek természetesen fokozatos 
átmenetekkel olvadnak bele az előző typusba. Ily átmeneti csopor- 
toknak tekintem a Polyphaginae és Blaberinae alcsaládokat, melyek 
a Proto- és Metablattäk legszélső szervezeti typusait Osszekapcsol- 
ják, úgy hogy a Metablattäkat könnyen levezethetjük a Protoblaı- 

tákból. A 4. rajzból láthatjuk, hogyan veszítik el az Ösblattäk egy- 
más után következő alakjai előtorpaizsukat, mely kezdetben -oly 
jelentékeny, s hogy fejlődik ki ezzel a reductióval arányosan a 
Metablatták közép- és utótora, erös végtagjaik és végül potrohuk 


hengeres tokja. 


A Blattidák eme fokozatos átalakulásának élettani jelentöse- 


4. rajz. 


A Protoblattidák paizsszelvényeinek csök- 
kenése és a Metablatták torlemezeinek 
kialakulása. a—6 = Protoblattäk, c—d — 
közbülső alakok, e—f == Metäblattäk. 


get is tulajdonitok. A Protoblattäk 
ugyanis paizsukkal nemcsak más 
állatok tämadäsaival szemben, " ha- 
nem a földomladékok nyomása ellen 
is védekeztek, a minek ősrégi lak- 
helyükön, a földalatti jaratokban és 
kövek alatt igen gyakran ki lehet- 
tek téve. Ezzel azonban korántsem 
állítom azt, mintha emez ősfájok a 
földalatti életmód következtében 
nyerték volna paizsuk hatalmas fej- 
lettségét, imert akkor a paizs csak 
mint későbbi szerzemény kérülhet 
számításba, holott a Blattidákon ép 
azt látjuk, hogy fiatalabb alakjaik 
a paizsot részben vagy már egészen 
elvesztették s ép a legősibb typu- 
saiban van a legjobban kifejlődve. 
Ez a jellemvonás tehát ősrégi, 
melyet a Blattidák csak oly ősízelt- 
lábúaktól szerezhettek, melyeknek 
szintén hasonló paizsszelvenyeik 
voltak. A Protoblattidák paizsát e 
szerint a Cassididák paizsával sem 
lehet homolog képződménynek te- 
kinteni, mert az utöbbi a szárny- 
fedőkből, nem pedig a testszelvé- 
nyek átalakulásából jön létre. A Cas- 
sididák paizsa fejlődésben lévő bé- 
lyeg, melylyel szembén a Blattidák 
paizsszelvényei visszafejlődésben 
vannak. Ez alól csak az Epilamprinae 
alcsaládba tartozó, igen fiatal eredetű 
Dyscologamia, Corydia, Prosoplecta, 
stb. nemekbe sorolt fajok vehetök 

ki, melyeknek már jól kifejlődött szárnyaik és szärnyfedöik vannak 
s paizsuk a szárnyfedők széleiből alakulnak ki, mint a Cassidi- 
dákon (15). 

A Blattidák egy másik csoportja felhagyott ősi életmódjával, 
földalatti rejtekeiből idővel a föld színére vándorolt s e közben 
egészen átalakult. Legelőször a testszelvenyek szabad végződései 
fejlődtek vissza, minek következtében áz egész paizs is megkiseb- 
bedett. A közep- és utötorszelvenyek nagyobbodásával fokozatosan 
háttérbe szorult a fejpaizsnak nevezett előtor, de annál jobban kifej- 
lődtek a végtagok és a tnelltájék, mely előbbiek igen erős futó- 
lábakká álakultak s hosszú tüskéket hordanak, hogy ennek segít- 
ségével az állat a legkeskenyebb hézagokba, résekbe, lyukakba, 
hasadékokba könnyebben. bejuthasson s sokszor nehezebb tárgyak 
alá is beferközhessek. A fejpaizs fokozatos visszafejlődésével arányo- 
san nagyobbodott a potroh tájéka is, mely az omnivora életmód 
következtében megnagyobbodott zsigereknek ad helyet. Bármily túl- 
zottnak lássék is ez az okoskodás, atra mindenesetre következtet- 
hetünk, hogy a jelenkori Blattidák ősei föld alatt élő ízeltlábúak 
voltak. Ezt ugyanis a jelenkori fajok önmaguk igazolják, mert az 
ősibb typusba tartozó alakok, melyekriek egészen lapított teste s 
jól fejlett paizsa, de rövid végtagjaik vannak, ma is kövek vagy fakéreg 
alatt élnek és egy részük szereti a nedvességet, a származástanilag 
fiatalabb Blattidäk ellenben, melyeknek teste kevésbbé lapított s 
paizsa sincs jól kifejlödve, de végtagjaik a futójárás következtében 
annál erősebbek és hosszabbak, inkább növényi és állati hulladékok 
és szemét körül vagy a ház körül tartózkodnak s kerülik a nyirkos. 
helyeket. : 

A Blattidák emez ősrégi szervezeti vonäsaival szemben az 
első pillanatra összehasonlíthatatlanul magasabb szerveződésre vall 
a potrohszelvenyek és szárnyak egynéhány sajátsága, mely nem egy 
buvärt fog visszatartani attól, hogy az ősblatták alaktani sajátságai- 
nak nagyobb származástani jelentőséget tulajdonítson. Ha ugyanis 
a Blattidák képviselik a legősibb rovartypust, akkor testüket jóval 
nagyobb számú szelvénynek kellene alkotnia, mint a többi rovarokét, 
feltéve, hogy az összes rovarokat akár ősi Branchiatákból, akár ősi 
Trácheatákból, pl. Myriapodákból akarjuk levezetni. Már pedig a 
Blattidáknak nincs több potrohszelvenyük, mint a többi rovaroknak; 
sőt némély fajuknak csak 8 valódi potrohszelvenye varı, mert az 1. és 
2. potrohszelveny voltakép nem egyéb a közép- és utótornál. Sze- 
tintem azonban ép ennek a sajätsägnak van igen nagy jelentősége, 
. mert azt bizonyítja, hogy az ősblattáknak imég nem volt szorosabb 

értelemben vett közép- és utötoruk, hanem az egész testük fej- 
paizsra (fej + elötor) és szelvényekre oszlott, sőt a fejpaizs maga 
is egy megnagyobbodott szelvénynek tekinthető. Ezzel azonban még 
mindig nem bizonyítottuk be a testszelvények reductióját. Ezt csakis 
oly testszelvények igazolnák, melyek a regressziv fejlődés lejtőjére 
jutottak. A Blattidák testén valóban sikerült ilyen testszelvényeket 
kimutatni. Tudjuk, hogy a legtöbb rovaron a szelvények részben 
visszafejlődnek, kiváltkép pedig az első és utolsó potrohszelvények, 

melyekből egyrészt azt látjuk, hogy az 


N : 2 2 
i ivarlemezek alkotásában vesznek részt, 


km‏ سسس السار 


4, . másrészt pedig azt, hogy a reductio a 

— wh | „_\___ „ potrohnak. két wégén indul meg. Azt 
| | azonban, hogy a potrohszelvények közül 
Ya " egyesek a potroh egyéb részein is eltün- 

4 v4 iw hetnek, a Blattidäk némely faja igen szé- 
4 Vo, pen igazolja. Ezeknél ugyanis azt látjuk, 
vg KE SES hogy azok a chitinhärtyäk, melyek a 
a j többi rovarokon rugalmas, de finom kép- 
ST / d 1 zödmenyek gyanánt szerepelnek és a szom- 


szédos testszelvenyek alá türemlenek, hogy 
ez által a szelvények mozgékonyságát elő- 
segítsék, itt még egészen kemények, úgy 
hogy csak részben tudnak a szomszédos 
ee testszelvenyek alä tolödni. Az, hogy ezek 

E ومو و‎ oe A képződmények nem a szerveződés folya- 
hänak részlete. e = előtorpaiz, © man keményedtek meg, természetes, mert 
km = középmell, p = 1. potroh- hiszen a légcsövekkel járó lélekzés mecha- 
EE nismusa nem hozhat létre oly merev és 
utótorpaizs, um = utómell. kemény szelvényeket, melyek a test rith- 
mikus összehúzódását és kitágulását meg- 

akadályozzák és ez által a lélegzésnek ezt a módját megnehezí- 
tik. Sokkal valószínűbb azonban, hogy az ősblattáknak chitin- 
hártyáit eleinte valóságos testszelvények helyettesítették, melyek 
ősi állapotukban igen kemény és merev chitingyűrűk voltak, 
de a szárazföldi lélegzés lassú kifejlődésével elvesztették kemény- 
ségüket az által, hogy közülük azok, melyek a testszelvények 
összehúzódásakor csekélyebb mozgékonyságot fejtettek ki, las- 
sanként a szomszédos testszelvények alá kerültek és chitin- 
hártyákká alakultak át. A magasabbrendű Blattidákon ezek jól fej- 
lettek, az alsóbb szervezetű fajokon azonban még nem jutottak el a 
fejlődésnek eme színvonalára s így megmaradtak azoknak a test- 

szelvényeknek a fejlődési fokán, melyek szelvenycsökevenyek alakja- 
ban igen sok Blattan észlelhetők. A Dasyposoma nigra BRUNN. nevű 
fajon (6. rajz) minden egyes potrohszelvénynek megvan a saját 
szelvénycsökevénye, úgy hogy 15 jól elkülönült, noha nem egyfor- 
mán kifejlődött szelvényt lehet megszámlálni. E szerint tehát a 
rovarok chitinhártyái nem egyebek a szomszédos potrohszelvények 
alá nyomult szelvényeknél, melyeknek jelenlétéből arra lehet követ- 
keztetni, hogy a Blattidák őseinek jóval több potrohszelvényük volt, 
mint a többi rovaroknak. A reductio elmélete ezek után egészen 
jogosult s fennállhat továbbra is azzal a változtatással, hogy a 
potrohszelvények lassú eltűnését inkább a. látcső gyűrűi módjára 
való egymásbatolódásából, mint azoknak egyszerű eltűnésével kell 
magyarázni. 

Egy másik, meglehetősen nehéz probléma a szárnyak kialaku- 
lása. LANDOIS a rovarok szárnyát átalakult légcsöveknek tekinti, 
mert sok rovar szárnyában megtaláljuk a légcsövecskék legfinomabb 
elágazásait, melyek a szárnyak némely hosszanti erével állnak össze- 
függésben. Némely Ephemera-lárván jól látható, hogy a szárnyak 
kezdeményei a közép- és utótoron ép olyan függelékek alakjában 
jelennek meg, mint a potroh oldalain párosával elhelyezett kopol- 
tyuk, csakhogy ezeknél nagyobbak és erőteljesebbek, úgy hogy a 
lárva a két kezdetleges szárnypárt repülésre ugyan nem, de a víz- 
ben evezőlapátok gyanánt használja. Alaktani szempontból a Blat- 
tidák szárnyai ép úgy alakulnak ki, mint a kérészekéi. A legfiatalabb 
Blatta-lárvákon a szárnyak nyomát sem láthatjuk, az idősebbeken 
azonban apró háromszögű chitinlemezek jelennek meg a közép- és 
utótorszelvények végződésein, melyek folytonosan nőnek, végre 
lehasadnak és lemezes függelékekké alakulnak. Ezeken a szárny- 
erezet még teljesen hiányzik s csak a szárnyszegélynek egy meg- 
vastagodása és két alatta lévő hosszanti barázda jelzi annak nyomát. 
Az előbbi a szegélyérnek (costa), a másik kettő a szegélyalatti 
érnek (subcosta) és a sugárérnek (radius) felelne meg. 

A szárnyprobléma azonban .ezzel csak alaktani s nem physio- 
logiai értelemben van megoldva, mert a szárnyak legkisebb kezde- 
ményei repülésre nem voltak alkalmasak, de valamilyen működést 
mégis ki kellett fejteniök, hogy tovább fejlődtek. Az, hogy a Blat- 
tidák szárnykezdeményei ugyanarra a czélra szolgáltak volna, mint 
az Ephemera-lärväk evezöszärnyai, már azért sem lehetséges, mert 
a Blattidák eddig ismert legidősebb alakjai is oly szervezeti saját- 
ságokról tanuskodnak, melyekből teljes határozottsággal lehet azok- 
nak szárazföldi életmódjára következtetni. Valószínű, hogy a szárnyak 

kialakulása akkor kezdődött meg, a mikor a föld alatt élő szarnyat- 
lan ősfajok a föld felszínére kezdtek vándorolni, a hol a szárnyak 
kialakulását igen sok tényező mozdíthatta ugyan elő, de csakis a 
torpaizsszelvények lefüződése indíthatta meg. Azt, hogy ez utóbbi- 
nak milyen okai voltak, nem tudjuk, de annyi kétségtelen, hogy a 
torszelvények tagozódása, mely a Metablattákon nagy mértékben 
megindul, mindenesetre elömozdithatta azok mozgékony izesiilését- 
A mozgékonynyá vált és részben lefűződött torszelvényeknek pedig 
okvetetlenül lehetett valami működésük, ha egyéb nem, legalább 
annyi, hogy a hätpaizsära fordult állatot azoknak mozgatása min- 

b denesetre előbbi helyzetébe tudta 
hozni. Ez ugyan a szárnyak létre- 
jöttének nem lehet főtényezője, de 
a használat mindenesetre elősegíti 
az illető szerv kialakulását, kivált- 
kép, ha tekintetbe veszszük, hogy a 
szárnykezdemények csekély mérték - 
ben történő mozgatása a helyváltoz- 
tatásban is hasznára van az állat- 
nak. Igen sokszor észleltem a házi 
csótánokon, hogy midőn futva tová- 
iramodnak, szárnyaikat is használják 
a nélkül, hogy repülni készülnének. 
Ilyenkor a Blattidák szárnyaik moz- 


gatásával gyorsítják futäsukat és 
a= Dasyposoma nigra BRUNN. d, b= : 2 
Monastria granosa BRUNN. ©’, a meg- mintegy repülve futnak. 
számozott szelvények csökevényesek. De ha a legrégibb Blatti- 

dák szárazföldi rovarok voltak is, 
rajtuk mégis oly szervezeti sajátságokkal találkozunk, melyeknél 
fogva vízben élő ízeltlábúakból kell őket szärmaztatnunk. Ezt a 
Protoblatták stigmäi és  potrohszelvényeik szerkezete bizonyítja. 
Némely idetartozó nem (Pseudophoraspis KIRBY, Monastria 
SAUSS.) potrohszelvényeinek oldalvégződései között ugyanis lemezes 
szelvenycsökevenyeket láthatunk, melyeken a stigmák vannak el- 
helyezve. Ezek azonban a többi rovarokétól mind helyzetre, mind 
alakra nézve különbözriek, mert mig azokon egy bemélyédő rést 
alkotnak, addig a Blattidák eme csoportjában gyakran csőszerű 
képződménynyé vannak kihúzva, mely szabad szemmel is jól lát- 
ható (5. rajz). Világos, hogy ezeket a csőalakú képződményeket 
külső légzőszervek marádványainak kell tekinteni, melyekriek ősi- 
sége annál kétségtelenebb, mert a visszafejlődésben lévő őspotroh- 


6. rajz. CCS S 

szelvényeken, illetőlég azok csökevényein foglalnak helyet, holott 
a szabályos alkotású stigmäk a rendes szelvenyekbe vannak be- 
ágyazva, melyeken a külső lélegzőszerveknek nyomát sem lehet 
kimutatni. 

Mindezeket egybevetve arra az eredményre jutunk, hogy a 
mai ősblatták egy ősrégi rovarszervezet typusát képviselik, mely a 
többi rovarokétól eltér, s a következő tulajdoriságok alapján jel- 
lemezhető : 

1. A dorziventrális részarányosság. 

2. A hastájék vájulata, mely az egész őstypusra jellemző. 

3. A szorosább értelemben vett közép- és utótor hiánya, 
melyét potrohszelvények helyettesítenek. 

4. Fölösszámú potrohszelvények jelenléte, melyekkel együtt 
áz Összes szelvények száma 13—15-re emelkedik. 

5. A potrohszelvények szabad oldalvégződései. 

6. A farkfedőlemezek jelenléte, melyeknek szérkezetéből ki- 
tűnik, hogy azokat egykor páros lemezek alkották, melyék egykor 
összeforrtak. 

7. A szelvényeket borító paizs kifejlődése. 

8. A czombtövisek jelenlete. 

9. A csipökön elhelyezett ujjalakü függelékek. 

10. A csöves stigmäk jelenlete. 

Mindezt egybevetve a külső alaktani sajátságok felismerésé- 
nek nagyobb jelentőséget tulajdonítok, mint a belső szervezeten 
észlelhető eltéréseknek, s így el vagyok készülve arra, hogy kuta- 
tásaimat igen sokan csak hiábavaló kísérleteknek fogják tekinteni. 
De meg kell jegyeznem, hogy míg a Blattidák belső szervezetében 
csak kevés oly vonással találkozunk, melyeknek alaktani jelentő- 
segük van, addig chitinväzukon az életkörülmények legcsekélyebb 
változásai is oly bélyegek kialakulását segítik elő, melyek egyes 
nemek, sőt fájok elhatárolására is alkalmasak, úgy hogy a külváz 
a rovarok szervezeteben azt a munkakört tölti be, melyet a gerin- 
czesekében a belváz, csakhogy míg ez utóbbiak szerveinek leg- 
nagyobb része a szerveződés magasabb fokával a test belsejébe 
vándorolt, addig az ízeltlábúakon az internatio, vagyis bekebelezés 
törvényszerűsége egyszerű kezdetekben nyilvánul meg, a mennyi- 
ben egyes szervrendszerek, mint pl. a légzőszervék s részbén az 
érzékszervek és a szájszervek elhelyezkedése még a felületekre szo- 
rítkozik. 

A Blattidák családjában láttuk, hogy a Protoblatták a szerve- 
ződés ősibb fokát képviselik, mint a Metablatták. Mivel azonban az 

előbbieken e jellemvonások csak visszafejlődött, s részben csöke- 
vényes állapotban maradtak fenn, feltehetjük, hogy azok őseinél 
egykor igen jelentékeny szerepet játszottak. Épen ezért ez az ősi 
rovartypus a rovarok többi csoportjaitól még ma is távol áll és 
sokkal ősibbnek tekinthető, mint az Ephemeridák, Odonaták vagy 
Perlidák szervezete. Eme föltevésem HANDLIRSCH elméletével hom- 
lokegyenest ellenkezik, mert a jeles buvár az ősreczésszárnyúak 
szervezetét sokkal ősibbnek tartja, mint a Blattidákét, a midőn a 
rovarok eredetét egy, már rég kihalt ősrovarrendben, a Palaeo- 
dictyopteräkban keresi (5, p. 1233, 1289, 1305). 

HANDLIRSCH elméletét kétféle ténynyel iparkodik igazolni. 
Először azzal, hogy szerinte a Palaeodictyopterák némely alakjainak 
a Blattidákéra emlékeztető szárnyalkotása van, másodszor azzal, hogy a 
Palaeodictyopterák oly sajátságos ősszervezetet képviselnek, melyek 
több rovarrend szervezetének jellemző vonásait magukban keverve 
egyesítik. (Collectiv typusok.) Ezzel szemben azonban nem szabad 
megfeledkeznünk arról, hogy: 

1. Már a kőszénkorbeli Blattidák is szárazföldi rovarok 
voltak, holott a Palaeodictyopterák szinte egész életüket vízben 
töltötték. 

2. Már a legrégibb Blattidáknak is oly kiforrt, kész szervezeti 
bélyegeik voltak, hogy ezeknek kialakulása csak még régebbi idők- 
ben, valószínűleg még a Silurban kezdődött meg, mely korszakból 
más rovarok még egyáltalában nem ismeretesek. 

3. A mi a collectiv typusokat illeti, azoknak, azt hiszem, 
sokkal kisebb jelentőségük van, mint gondoljuk, s nem visznek 
közelebb az ősrovar ismeretéhez. Mert ha ezek a typusok több 
rovarrend sajátságait egyesítik magukban, akkor máris meglehető- 
sen bonyolult szervezeteket képviselnek, melyeket ismét csak pri- 
mitivebb formákra kell visszavezetnünk, ha azok eredetét fürkész- 
szük, és feltéve, hogy az evolutio elvét elfogadjuk, vagy pedig 
föl kell tételeznünk, hogy az őstypus az idők folyamán annyi fej- 
lődési irányba tagozódott szét, a hány egymástól különböző szer- 
vezet potentiáit rejtette magában, a melyek aztán meghatározott 
phylogeniai irányokban emelkedtek a szerveződés mai fokára. Ez 
azonban nem bizonyos, sőt nem is valószínű, mert semmiféle szer- 
vezet sincs előre praedestinálva bizonyos sajátságoknak, bélyegek- 
nek és szerveknek kifejlesztésére, ezt a környezet, s másrészt a faj 
életében csak hosszú idők folyamán beállott nagy és sokféle vál- 
tozások tudják megindítani és fenntartani. Ennek igazságát talán 
sokkal jobban átérezte WALTER, a hires palaeontologus, mint kö- 

vetkező szavai bizonyítják (16, p. 346): cHa, mint a hogy gyakran 
megtörtént, a karbonidőszakbeli rovarvilágot a ma élő rovarren- 
dekbe akarjuk beosztani, ugyanolyan nehézségek merülnek fel, mint 
ha az egy osztályba egyesített tanulókat azok szerint a tulajdon- 
ságok szerint akarnók osztályozni, melyeket későbben, évtizedek 
után fognak kifejleszteni. A leendő élethivatás és állás hajlama min- 
denesetre már meg van minden fiúban, minden bizonnyal ez ezt, 
amaz azt a hivatást választja, mégsem meri őket senki már most 
e szerint csoportokba osztani». 

Annál nagyobb értékük van oly őstypusoknak, melyek- 
nek szervkezdeményei lassú, fokozatos átmenetek közepette fej- 
lődnek. Ily átmeneti alakok aztán két, egymáshoz igen közel Zite 
szervezet jellemző vonásait egyesítik, de olykép, hogy az egyik 
bélyeg hanyatlófélben van, a másik a progressiv fejlődés útján 
halad. 

A Blattidák nem alkotnak ilyen, más rovarokhoz vezető átme- 
neti typust, mert szervezetük rendkívül conservativnak bizonyult, a 
többi ősrovarokétól pedig teljesen elszigetelt, úgy hogy csak leg- 
följebb a Forficulidák és Termiták csoportját tudnók belőlük na- 
gyobb nehézség nélkül levezetni. Az ősi Pseudoneuropterák, tehát 
az Odonaták, Perlidák és Ephemeridák családját a Blattidákétól oly 
űr választla el, melyet ez idő szerint nem tudunk közbülső ala- 
kokkal áthidalni. A legrégibb Blattidák szervezetének felismerésével 
tehát csak annyiban jutottunk közelebb a rovarok eredetének meg- 
oldásához, a mennyiben ezzel együtt azok életmódjának egy-egy 
érdekesebb fázisába is bepillantást nyertünk. Ebből pedig lehetetlen 
fel nem ismerni azt a párhuzamot, melyet egyfelől a Blattidák, más- 
felől némely ősrákok és őstracheaták szervezete alkot egymással. 
Távol állok attól, hogy ennek értékét túlbecsülve a Blattidákat akár 
ászkarákokból, vagy Trilobitákból, akár ősi Myriapodákból szár- 
maztassam, de annyi bizonyos, hogy az ezekével évezredeken át 
megegyező életkörülmények oly sajátságoknak sorát hozták létre 
a Blattidák szervezetében, hogy ezek után a Blattidák eredetét 
hasonló életkörülmények között élő ősízeltlábúakban fogjuk keresni. 
Fejtegetéseim során iparkodtam ezeknek a sajátságoknak okait kifür- 
készni, s ha ez csak részben sikerült is, még mindig nagy tévedés- 
nek tartanám a Blattidák és ősi Myriapodák hasonlóságát conver- 
gentiával vagy mimikryvel magyarázni. Az alaktan, mint tapasz- 
talati tudomány, itt csak összehasonlító munkát végzett, s ha ilyenkor 
talán új hypothézisek csiräit is hintette el, a jövőben csakis oly 
kutatásokkal mérheti ennek a munkának értékét, meiyek a palaeon- 

tologiai buvärlatokkal vállvetve iparkodnak megoldani a rovarok 


eredetének problémáját. 
xxx 


Vizsgálataim eredményeit röviden a következőkben foglal- 
hatom össze: 

1. A legrégibb Blattidák a szárazföldre vándorolt szárnyatlan 
ősrovarok voltak, a melyeknek testét hatalmas paizs borította. 

2. A legrégibb Blattidák teste fejtorra és testszelvényekre tago- 
zódott. 

3. A Protoblatták ősei ametabol rovarok voltak, a fiatalabb 
eredetű Metablatták ellenben tökéletlen átalakulással fejlődnek. 

4. A fiatalabb Blatták paizsukat a megváltozott életmód követ- 
keztében vesztették el. 

5. A Blatták tor- és potrohszelvényeinek kialakulásában köl- 
csönös összefüggés észlelhető. Minél jobban vannak kifejlődve a 
tor paizsszelvényei, annál kezdetlegesebb a potrohszelvények kiala- 
kulása és megfordítva. 

6. A Blattidák szervezetét a Termiták és Forficulidák kivéte- 
lével sem az ősreczésszárnyúak, sem az Orthopterák többi csoport- 
jaival nem lehet közvetetlen összefüggésbe hozni. 

7. A Blattidák oly ősízeltlábúakból származnak, melyeknek 
életmódja az ászkarákokéval és Myriapodákéval megegyezett. 

18 REVUE 


S. 48—63. A. Pongrácz: Die systematische Bedeutung der Blattiden. 
(Mit 6 Textfig.) Verfasser versucht auf Grund kritischer Betrachtung der 
Insekten-Abstammungstheorien die phylogenetische Bedeutung einiger Haupt- 
typen der Blattiden durch vergleichende Prüfung festzustellen. Schon nach 
oberflächlicher Betrachtung kann man die Blattiden in zwei Hauptgruppen 
einteilen. Bei der ersten — von Verf. Protoblattiden genannt — 
scheinen uralte Charaktere vorzuliegen, durch welche dieselben sich von 
allen übrigen Insekten ziemlich weit entfernen. Solche Charaktere sind vor 
allem der durch Erweiterung sämtlicher Körpersegmente entstandene 
Schild. Derselbe ist als ein primitives, jedenfalls von solchen Ahnen ver- 
erbtes Merkmal zu deuten, deren Körper ähnlicherweise auch einen Schild ` 
trug. Weiterhin ist die homonome Gliederung des ganzen Körpers und 
der Beine besonders hervorzuheben, der wir bei keinen anderen Insekten 
begegnen. Die hinteren Abschnitte des Thorax (Meso- und Metathorax) 
sind nämlich von den Abdominalsegmenten kaum zu unterscheiden, da 
sich eine Brustregion infolge ihrer homonomen Gliederung nicht bemerk- 
bar macht. Die Abdominalsegmente mussten bei den Urformen der Blatti- 
den überhaupt eine weit grössere Zahl gehabt haben, als bei ihren heuti- 
gen Nachkommen. Für diese Annahme spricht die Anwesenheit verküm- 
merter Abdominalsegmente. Die ältesten Vorläufer der Blattiden besassen 
nämlich zwischen den Segmenten wahrscheinlich noch keine Chitinhäute, 
dieselben mussten vielmehr durch die grössere Zahl der Segmente ersetzt 
werden. Infolge der Tracheen-Atmung, die eine fortwährende Zusammen- 
ziehung und Ausdehnung des Abdomens voraussetzt, wurden einzelne, bei 
dem Mechanismus der Atmung minder wichtige Segmente durch die blei- 
benden Segmente verdrängt und den Gliedern des Fernrohres ähnlich 
unter die letzteren geschoben, woselbst sie an Härte allmählich verloren 

und sich in Chitinhäute umbildeten. Die meisten Blattiden besitzen gut 
entwickelte Chitinhäute und haben somit ihre Ursegmente eingebüsst, bei 
einigen älteren Arten hingegen (Dasyposoma, Monastria, Panesthia, Sal- 
ganea, etc.) treten dieselben noch in Form harter, gut gesonderter Seg- 
mentüberreste auf. 

Von hoher phylogenetischer Bedeutung ist weiterhin die Anwesen- 
heit des letzten Abdominalsegmentes, welches seinem Baue nach ursprüng- 
lich aus zwei, also paarigen Segmentplatten zusammengesetzt erscheint, die 
im Laufe der Zeit zu einer paarigen, bei manchen Crustaceen noch vor- 
handenen Schwanzplatte verschmolzen. 

Endlich zeichnen sich manche Protoblattiden durch die eigentüm- 
liche Beschaffenheit ihrer Atmungsorgane aus. Die Tracheen münden näm- 
lich an der Oberfläche der Segmente nicht direkt in Form spaltförmiger 
Stigmata, sondern erweitern sich in längere oder kürzere Tuben, welche 
in halbkreisförmigen Spalten enden. Verf. betrachtet somit diese als ver- 
kümmerte Reste äusserer Atmungsorgane, die mit den äusseren Kiemen- 
anhängen mancher Urgliederfüssler verglichen werden könnten. Zu den 
Protoblattiden rechnet Verf. die Gattungen Oniscosoma, Blabera, Monastria, 
Catara, Perisphaeria, Thysanoblatta, Polyzosteria, Rhabdoblatta, Archi- 
blatta, etc. 

Die Metablattiden unterscheiden sich von den Protoblattiden 
in folgenden wichtigen Punkten: Der Kopf ist kaum durch den Prothorax 
verborgen, besitzt eine grössere Beweglichkeit, der Körper ist nie ganz 
flach, eher gewölbt, mit gut differenziertem Meso- und Metathorax, der 
seinem äusseren Bau nach von den Abdominalsegmenten habituell wesentlich 
abweicht. Diese, wie auch die thorakalen Segmente haben ihre Schildför- 
migkeit bald gänzlich verloren, mit Ausnahme einiger Formen (Dyscolo- 
gamia, Prosoplecta, Corydia, etc.), bei denen der Schild nicht als primärer, 
dem Urtypus eigener Charakter auftritt, sondern als ein sekundär erwor- 
benes Merkmal aufzufassen ist. Bei den Metablattiden sind auch jene Tu- 
ben, deren Verf. schon oben Erwähnung machte, sowie das Schwanzsegment 
verschwunden. Die Metablattiden sind durch die Subf. Blattinae, Panes- 
thiinae, Phyllodromiinae, Corydiinae, etc. vertreten. 

Die abweichenden Merkmale der beiden Typen geben wichtige Auf- 
schlüsse ihre damalige Lebensweise betreffend. Die ältesten flügellosen 
Protoblattiden haben ihr Leben wahrscheinlich unter Steinen und abgefal- 
lenem Laube, besonders aber an feuchten Stellen zugebracht, und verloren 
erst dann ihren Schild, als die oberirdische Lebensweise die völlige Ent- 
faltung der Brustsegmente, der Beine und zuletzt der Flügel ermöglichte. 
Eine ganze Reihe von Übergangsformen (Molythria, Homalopteryx, Compso- 
lampra, Pseudophoraspis, Polyphaga, Periplaneta, Dasyposoma, Parahor- 
metica) beweist diese Umbildung, bei denen sehr gut zu verfolgen ist, wie 
der Vorderbrustschild an Grösse allmählich verliert, und mit dieser Re- 
duktion vollzieht sich nun korrelative die Ausbildung des Meso-Metatho- 
rax, der Flügel und des Abdominal-Umfanges. 

In Erwägung all dieser Merkmale nimmt Verf. an, dass die Proto- 
blattiden die ältesten heutigen Insekten-Organismen darstellen, deren Vor- 
fahren solche ametabole Arthropoden waren, welche noch keine Flügel, 
aber eine grössere Zahl (13—15) von schildförmig erweiterten Körperseg- 

menten, homonome Gliederung sämtlicher Segmente und äussere At- 
mungsorgane besassen. Solche Urtracheaten kennen wir heute noch nicht, 
betreffs ihrer Lebensweise aber stehen die Protoblattiden den Urmyriapo- 
den und manchen Urkrebsen entschieden viel näher, als die übrigen Ur- 
geradflügler oder Urnetzflügler, zwischen denen und den Protoblattiden — 
die Termiten, Forficuliden, Embiiden und Psociden ausgenommen — bis- 
her kein näherer phylogenetischer Zusammenhang festgestellt werden kann. 
Laut Verfasser ist die phylogenetische Bedeutung der Blattiden trotz der 
vorhandenen Lücken hoch zu schätzen, deren Ausfüllung von den künft- 
lichen palaeontologischen Forschungen zu erwarten ist, wodurch sich be- 
treffs der Insektenphylogenie ganz neue Horizonte eröffnen würden. 

